EkBass/fiwiki-20250220-pages-articles huggingface dataset:
Surullisiilauluja

Surullisiilauluja on suomalaisen rap-artisti Asteen toinen studioalbumi. Se julkaistiin 3. kesäkuuta 2009. Albumi ylsi Suomen virallisen listan sijalle 16.Musiikkituottajat: Aste – Surullisiilauluja == Taustatietoa == Albumin julkaisi Warner Music ja sen tuotannosta vastaa kokonaan MGI. Poikkeuksena kappale "Päästä mut pois", jonka tuotannosta vastaavat MGI ja GoodWill.http://www.discogs.com/Aste-Surullisiilauluja/release/2200441 Levyllä vierailevat muun muassa kitaristi Euge Valovirta, Herrasmiesliigan Brädi ja Stalingrad Cowgirlsin Enni. Albumin ensimmäisenä singlenä julkaistiin "Poikkeus sääntöön", joka sai paljon radiosoittoa ja osallistui muun muassa The Voicen kesähitti 2009 -äänestykseen. Kappaleesta on myös kuvattu musiikkivideo. Albumin toinen single on "Unelmien Poikaystävä". Albumi poikkeaa positiivisella ja energisellä tyylillään huomattavasti Asteen edellisestä albumista, joka oli tyyliltään melko synkkä. == Kappaleet == # # # # # # # # # # # # === Samplet === * "Eteenpäin" sisältää samplen Fintelligensin "Hoida homma" -kappaleesta. * "Poikkeus sääntöön" sisältää samplen Bogart Co.:n kappaleesta "All the Best Girls". * "AD/HD-09" sisältää samplen Nopsajalan kappaleesta "Lisää liekkii". == Arvostelut == * Dome.fi: Dome.fi: Levyarvio * Stara.fi: Stara.fi: Levyarvio == Lähteet == * http://astemusic.fi/index.php * http://www.voice.fi/index.php?option=com_sbscompetition&tmpl;=competition&cid;=112 * MGI MySpace === Viitteet === Luokka:Asteen albumit Luokka:MGI:n tuottamat albumit Luokka:Vuoden 2009 albumit
Vampulan vaakuna

Vampulan kunnanvaakuna on entisen Vampulan kunnan vaakuna, joka saanut aiheensa pitäjän ensimmäisestä kirkosta vuodelta 1590. Ristin vaakunassa symboloiman kirkon rakensivat hirsistä omalla kustannuksellaan neljä talollista, joihin viitataan neljällä naulalla. Vaakunan heraldinen selitys on "sinisessä kentässä alaisesta, koverasta kärjestä nouseva apilaristi, saatteena neljä naulaa 2+2, kärjet vastakkain; kaikki kultaa". Vaakunan suunnitteli Ahti Hammar, ja se vahvistettiin käyttöön 19. lokakuuta 1955. Vampulan liityttyä Huittisten kaupunkiin vuonna 2009 vaakuna jäi kotiseutuvaakunaksi. == Lähteet == * * Luokka:Vampula Luokka:Suomen entisten kuntien vaakunat
Venäläinen saari

thumb|250px|Venäläinen saari (punaisella). Venäläinen saari () on Tyynenmeren saari Venäjän Kaukoidässä Muravjovinniemellä sijaitsevan Vladivostokin edustalla Pietari Suuren lahdessa. Hallinnollisesti saari on osa Vladivostokin kaupunkia. Saari oli koko neuvostoajan suljettua sotilasaluetta, jonne ulkopuolisilla ei ollut pääsyä. Saarella on enimmillään ollut 25 000 asukasta, nykyisin noin 5 000\. Saarella olevat Kliment Vorošilovin mukaan nimetyt Vorošilovin patterit on museoitu. Linnoitteet rakennettiin 1930-luvulla. Saarelle suunniteltiin vuodeksi 2012 Tyynenmeren valtioiden talousliiton APEC:in eli Aasian ja Tyynenmeren maiden talousjärjestön huippukokousta, ja siihen mennessä sinne suunniteltiin rakennettavaksi hotellit ja kokoustilat. Saari on nyttemmin yhdistetty Vladivostokin keskustaan pitkäjännevälisellä Venäläisellä sillalla. Pääministeri Dmitri Medvedev avasi sillan 2. heinäkuuta 2012 ja liikenteelle silta avattiin elokuun alussa. APEC:in kokous pidettiin saarella syyskuussa 2012. Saaren pohjoisosassa on Vladivostokin sataman laitureita. ==Lähteet== == Aiheesta muualla == Luokka:Venäjän saaret Luokka:Vladivostok
Toimituskielto

Toimituskielto (, ) on kanonista oikeutta soveltavissa kirkoissa, kuten ortodoksisessa ja roomalaiskatolisessa kirkossa, kurinpitotoimenpide, jonka aikana pappi tai diakoni ei saa käyttää papillista arvoa osoittavia tunnuksia tai toimittaa kirkon pyhiä toimituksia. Toimituskielto voi olla täydellinen, jolloin kaikki toimitukset ovat kiellon kohteeksi joutuneelta papiston jäseneltä kiellettyjä, tai osittainen, jolloin vain tietyt toimitukset ovat kiellettyjä. Toimituskiellon aikana pappi pysyy papiston jäsenenä, ja toimituskiellon purkamisen jälkeen pappi voi toimia papillisissa tehtävissä kuten aikaisemminkin. Toimituskielto on kurinpitotoimenpiteenä lievempi kuin ekskommunikaatio tai kielto osallistua jumalanpalvelukseen. Katolisen ja ortodoksisen kirkon lisäksi myös muun muassa anglikaanisessa ja episkopaalisessa kirkossa on käytössä toimituskielto. ==Historia== Toimituskiellosta on kirjallisia lähteitä Cyprianuksen (k. 258) ajoista lähtien. Neokesarean kirkolliskokouksen (314–325) kanoneissa määrätään pysyvä toimituskielto tietyistä rikkeistä ja neljännessä kirkolliskokouksessa Karthagossa kanoneissa määrätään osittainen toimituskielto, joka kieltää piispaa vihkimästä pappeja. == Toimituskielto Suomen ortodoksisessa kirkossa== Suomen ortodoksisessa kirkossa lain ortodoksisesta kirkosta perusteella hiippakunnan piispa voi määrätä papin tai diakonin toimituskieltoon enintään kuudeksi kuukaudeksi, jos tämä "opettaa, liittää saarnaansa tai levittää mielipiteitä, jotka ovat vastoin kirkon tunnustusta tai kanonista rakennetta" tai ei käyttäydy työtehtävissään ja niiden ulkopuolella "asemansa edellyttämällä tavalla". Tätä pidemmistä toimituskielloista tai pappeuden menettämisistä tai palauttamisista päättää piispainkokous hiippakunnan piispan esityksen pohjalta. == Lähteet== Luokka:Katolisen kirkon käytännöt Luokka:Ortodoksisen kirkon käytännöt
A New World Record

A New World Record on Electric Light Orchestran kuudes pitkäsoitto. Levy julkaistiin vuonna 1976. Vaikka Yhdysvalloissa yhtye oli ollut suosittu jo pidemmän aikaa, A New World Record teki Electric Light Orchestran viimein tunnetuksi myös kotimaassaan Britanniassa. == Kappaleet == # # # # # # # # == Kokoonpano == * Jeff Lynne – laulu, kitara * Richard Tandy – kosketinsoittimet, kitara * Mik Kaminski – viulu * Hugh McDowell – sello * Melvyn Gale – sello * Kelly Grocutt – bassokitara, taustalaulu * Bev Bevan – rummut, taustalaulu == Lähteet == Luokka:Vuoden 1976 albumit Luokka:Electric Light Orchestran albumit
Itseoikaisu

Itseoikaisu on menettely, jossa viranomainen korjaa päätöstään sen jälkeen, kun asiassa on tehty lopullinen ratkaisu. Tällainen oikaisu voi olla tuomioistuimen tekemä tai se voi olla hallinto-oikeudellinen, jolloin erotetaan neljä itseoikaisutyyppiä: * Kirjoitus- ja laskuvirheen korjaamiseen käytetty teknisluonteinen itseoikaisu, joka on edellytyksiltään ja menettelyltään yksinkertainen toimi. * Lakisääteiseen itseoikaisuun käytetty oikaisuvaatimusmenettely, joka tulee vireille vain asianosaisen aloitteesta. Tätä itseoikaisutyyppiä ei voida käyttää viranomaisen omasta aloitteesta. Menettelyssä viranomaisen ratkaisuun tyytymätön joutuu tekemään ensin samalle viranomaiselle oikaisuvaatimuksen ja vasta tähän annetusta päätöksestä voi valittaa. Tämä menettely pohjautuu aina erityissäännöksiin. * Asiavirheen korjaamiseen käytetty varsinainen itseoikaisu, joka voi tulla vireille sekä asianosaisen että viranomaisen aloitteesta. Vireille pantu muutoksenhaku ei estä itseoikaisua, kunhan siitä ilmoitetaan asiaa käsittelevälle toimielimelle. Varsinainen itseoikaisu on muutoksenhakumenettelyyn verrattuna yksinkertaisempi ja yleensä ensisijainen menettely, vaikka viranomaisen ei ole pakko korjata asiavirhettä.Hallintolaki, 50 § * Tapaoikeuteen perustuva sääntelemätön itseoikaisu ei perustu mihinkään säädökseen. Käsite on epätäsmällinen ja sen asema hallinto-oikeudessa on epäselvä. Se perustuu ajatukseen, että jollakin hallinnonalalla tai jossakin viranomaisessa on ajanoloon kehittynyt ja vakiintunut erityinen itseoikaisukäytäntö. Tällaiseksi itseoikaisuksi voidaan ymmärtää edunpalautus tai menettely, jossa asia otetaan uudesta hakemuksesta uuteen käsittelyyn, jolloin samaan asiaan liittyvä aiempi hakemus hylätään. Sääntelemätön itseoikaisu on ongelmallinen oikeusvarmuuden ja luottamuksensuojan kannalta. Tuomioistuimella on yleensä itseoikaisukielto. Se ei saa muuttaa ratkaisuaan, jotta taataan asianosaisten oikeusturva. Ratkaisuun haetaan muutosta ja oikaisua muutoksenhaulla. Itseoikaisu on sallittu vain tapauksissa, joissa tuomiossa havaitaan kirjoitus- tai laskuvirhe tai näihin verrattava selvä virhe.Oikeudenkäymiskaari 24:10 Tuomion harkintaan, sisältöön tai lainsoveltamiseen liittyvää virhettä ei saa oikaista, sillä julkistettu ratkaisu sitoo sekä asianosaisia että tuomioistuinta. ==Lähteet== * Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palstat 122–124 ja osa V palstat 263–266. ===Viitteet=== Luokka:Hallinto-oikeus Luokka:Prosessioikeus
Europa Plus

Europa Plus on venäläinen radiokanava. Kanavan tarjontaan kuuluu venäläistä hittimusiikkia ja myös hittejä maailmalta. Kaakkois- ja Itä-Suomessa Europa Plusia voi kuunnella taajuuksilla 106,0 MHz (Viipuri) tai 100,5 MHz (Pietari) sekä 100,3 MHz (Sortavala). Europa Plus -radiokanavalla juonnettua ohjelmaa on pitkin päivää varhaisaamusta myöhäisiltaan. Radiokanavaa voi kuunnella myös internetissä kanavan omilta kotisivuilta. Luokka:Vuonna 1990 perustetut radioasemat Luokka:Venäläiset radioasemat
Sandbäckin majakka

Sandbäckin majakka sijaitsee Uudenkaupungin edustalla Isokarin länsipuolella. Merenpohjassa seisova teräsbetonista rakennettu pohjamajakka valmistui alun perin loistoksi 1963. Loistoa korotettiin 1979, koska ympärille talvella kertyneet jäämassat estivät loiston huoltamisen. 1980-luvun alussa loisto peruskorjattiin ja sen yläosaan rakennettiin helikopteritasanne. Peruskorjauksen jälkeen merimajakaksi muuttuneen loiston valon korkeus on 12,8 metriä. Valolaitteet ovat aurinkokäyttöisiä. == Lähteet == * Veneily.fi: Sandbäckin majakka Luokka:Suomen majakat Luokka:Uudenkaupungin liikenne Luokka:Uudenkaupungin rakennukset ja rakennelmat
Porvoon majakka

Porvoon majakka sijaitsee Porvoon edustalla St. Kölhällenin matalikon länsipuolella Kilpilahteen johtavan väylän varrella. Merenpohjassa seisova teräsbetonista rakennettu pohjamajakka valmistui 1976 ja sen valon korkeus on 10,0 metriä. == Lähteet == * Veneily.fi: Porvoon majakka * Majakkamestarit: Porvoon majakka Luokka:Suomen majakat Luokka:Porvoon rakennukset ja rakennelmat
Rauman majakka

Rauman majakka sijaitsee Rauman syväväylän suulla Outomatalan kohdalla. Teräsrakenteinen vuonna 1981 valmistunut pohjamajakka seisoo merenpohjassa betonilla täytetyn ja pohjaan ankkuroidun kolmijalan valassa. Majakan valon korkeus on 22,4 metriä. Majakan yhteydessä on myös automaattinen säähavaintoasema. == Lähteet == * Veneily.fi: Rauman majakka Luokka:Suomen majakat Majakka Majakka
Radio Vanja

Radio Vanja () on venäläinen radiokanava, joka perustettiin elokuussa 2007. Vanjan tarjontaan kuuluu venäläistä musiikkia laidasta laitaan. Perjantai- ja lauantai-iltoina Vanjalta kuulee venäläistä diskoa kotimaansa suurimmilta dance-artisteilta. Luokka:Venäläiset radioasemat Luokka:Vuonna 2007 perustetut radioasemat
Kokkolan majakka

Kokkolan majakka on pohjamajakka, joka sijaitsee Kokkolaan johtavan väylän suulla, jossa se ohjaa mereltä tulevia aluksia laajojen matalikkojen ohi. Majakkatornia rakennettiin Ykspihlajan satamassa, ja se valmistui vuonna 1977. Majakan voimanlähde on aurinkoenergia, ja sen valovoima on 4400 kandelaa ja kantomatka 12,5 meripeninkulmaa. == Lähteet == * Luokka:Suomen majakat Luokka:Kokkolan rakennukset ja rakennelmat Luokka:Perämeri
Kotkan majakka

Kotkan majakka on majakka Suomenlahdessa Loviisan ja Kotkan välillä noin 20 kilometriä lounaaseen Pyhtään Kaunissaaresta. Majakasta alkaa Mussalon väylä Kotkan satamiin. Teräsrakenteinen vuonna 1990 valmistunut pohjamajakka seisoo merenpohjassa. Majakan valon korkeus on 22,7 metriä ja majakan päällä on helikopteritasanne. == Lähteet == * Veneily.fi: Kotkan majakka Luokka:Suomen majakat Luokka:Loviisan rakennukset ja rakennelmat
Nyhamnin majakka

Nyhamnin majakka on käytöstä poistettu majakka Ahvenanmaalla Lemlandissa Lilla Båtskärin saarella. Majakka oli entisessä kaivostornissa ja se valmistui 1958, sen valon korkeus oli 43,0 metriä. Majakka sammutettiin 11. heinäkuuta 2007 ja samana vuonna saarella avattiin uusi tuulivoimapuisto. Majakkarakennuksena toiminut entinen kaivostorni ja muut saaren rakennukset ovat edelleen jäljellä. Se on yksi Suomen viimeisistä maa-alueista ennen avomerta. Nyhamn on näköetäisyyden päässä isommasta Lågskärin saaresta ja majakasta. Lilla Båtskärin edusta tunnettiin jo keskiajalla merenkulkijoiden parissa noiduttuna seutuna, jossa laivan kompassi tuli hulluksi. Vaikka ongelma tunnistettiin magneettiseksi häiriöksi jo varhain, saatiin alueelle valomajakka vasta 1950-luvulla. Tuolloin 1958 Oy Vuoksenniska Ab alkoi louhia saaren kautta meren alta rautamalmia ja rakensi saareen betonisen kaivostornin. Valmiiseen torniin asennettiin 1958 vilkkuvaloa näyttävä sektorimajakka. Kaivoksen toiminta oli koeluontoista ja se suljettiin jo 1960. == Lähteet == == Aiheesta muualla == *Sää Nyhamnissa Foreca Luokka:Suomen majakat Luokka:Lemland Luokka:Ahvenanmaan rakennukset ja rakennelmat
Sandra Morgan

Sandra Anne Morgan-Beavis (s. 6. kesäkuuta 1942 Tamworth, Uusi Etelä-Wales) on australialainen entinen uimari ja olympiavoittaja. Morgan voitti Melbournen kesäolympialaisissa 1956 kultaa 4 × 100 metrin vapaauintiviestistä, vain 14 vuoden ja kuuden kuukauden ikäisenä. Morgan voitti urallaan myös yhden kullan Kansainyhteisön kisoista. Morgan osallistui myös Rooman kesäolympialaisiin 1960, mutta ei enää menestynyt. Hän lopetti uintiuransa joulukuussa 1960. Uintiuransa jälkeen Morgan on toiminut uintivalmentajana, opettajana ja puhujana. Hän meni naimisiin vuonna 1965 George Beavisin kanssa, jonka kanssa hänellä on kolme tytärtä. Morgan on 167 senttimetriä pitkä ja painoi uintiurallaan 67 kilogrammaa. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1942 syntyneet Luokka:Elävät henkilöt
Kultasammal

Kultasammal eli lettokultasammal (Tomentypnum nitens) on aika kookas ja melko säännöllisesti sulkahaarainen lehtisammal. Se on väriltään kellan- kullanvihreä. Sen alapinnalla on ruskeaa juurtumahapsihuovastoa. Kultasammalen lehdet ovat selvästi pitkittäispoimuisia, kapean kolmiomaisia ja suoria. Se viihtyy lettojen kuivahkoilla mätäspinnoilla ja lähteiköissä. ==Lähteet== == Aiheesta muualla == *Pinkka, Lajintuntemuksen oppimisympäristö: Kultasammal (Tomentypnum nitens) *ITIS: Tomentypnum nitens *United States Department of Agriculture (USDA): Tomentypnum nitens Luokka:Väkäsammalet (heimo)
Rassisammal

Rassisammal (Paludella squarrosa) on keskikokoinen lehtisammal. Se on niukkahaarainen ja sen varsi on ruskean juurtumahapsihuovaston peitossa. Sen lehdet kasvavat viidessä säännöllisessä rivissä ja ovat jyrkästi taakäänteiset, jonka seurauksena se muistuttaa piipunrassia. Rassisammal on väritään kellanvihreä. Se kasvaa keski- ja runsasravinteisilla lähteisillä soilla. Se on yleinen Pohjois-Suomessa, mutta on käynyt harvinaiseksi Etelä- ja Keski-Suomessa. == Lähteet == == Aiheesta muualla == *ITIS: Paludella squarrosa *United States Department of Agriculture (USDA): Paludella squarrosa Luokka:Hiirensammalet (lahko)
Hajota ja hallitse

Hajota ja hallitse () on poliittinen periaate, jonka mukaan hallittavat on jaettava esimerkiksi etupiireittäin ryhmiin, joita sitten kiihotetaan toisiaan vastaan.Aikio & Vornanen 1993, s. 155. Näin ei pääse syntymään yhtenäistä vaikutusvaltaista ryhmittymää, joka voisi haastaa vallanpitäjät. Rooman valtakunta käytti menetelmää hallitakseen laajaa imperiumia. == Lähteet == * Aikio, Annukka ja Vornanen, Rauni: Uusi sivistyssanakirja. Otava 1993. ISBN 951-1-11365-8. === Viitteet === Luokka:Politiikan käsitteet
Ken Downing

Kenneth Henry Downing (5. joulukuuta 1917 Chesterton, Staffordshire – 3. toukokuuta 2004 Monte Carlo) oli brittiläinen F1-kuljettaja. Hän osallistui kahteen F1-osakilpailuun kaudella 1952. Hän oli yhdeksäs Britannian GP:ssä ja keskeytti Hollannin GP:ssä. Hän osallistui myös moniin MM-sarjaan kuulumattomiin kilpailuihin voittaen vuonna 1952 Goodwoodissa järjestetyn Madgwick Cup -osakilpailun. ==Formula 1 -tulokset== Vuosi Talli Valmistaja Moottori 1 2 3 4 5 6 7 8 Sijoitus Pisteet Connaught Engineering Connaught Type A Lea-Francis SUI 500 BEL FRA GBR 9 GER NED Kesk. ITA - 0 ==Muuta== Downingin Ann-tytär meni naimisiin Patrick McNallyn kanssa, joka toimi journalistina sekä työskenteli Bernie Ecclestonen hallinnoiman Formula 1:sten Allsport Management -yrityksen kaupallisella osastolla. ==Lähteet== Luokka:Brittiläiset Formula 1 -kuljettajat Luokka:Vuonna 1917 syntyneet Luokka:Vuonna 2004 kuolleet
Fritz d’Orey

Frederico J C Themudo ”Fritz” d’Orey (25. maaliskuuta 1938 São Paulo, Brasilia – 31. elokuuta 2020 Cascais, Portugali) oli brasilialainen moottoriurheilija. Hän osallistui kolmeen F1-osakilpailuun kaudella 1959. Hän oli parhaimmillaan kymmenes Ranskan GP:ssä 1959. Kaksi muuta kilpailua hän keskeytti. Hän ajoi Scuderia Centro Sudilla ja Tec-Mecillä. Ferrari palkkasi d’Oreyn vuodeksi 1960 ajamaan pitkien matkojen kilpailuissa. Hän osallistui Sebringin 12 tunnin ajoon, mutta Le Mansin 24 tunnin ajon harjoituksissa hän loukkaantui ja sai päävamman. D’Orey toipui siitä pitkään ja lopetti kilpa-uransa sen jälkeen. == Lähteet == == Aiheesta muualla == *http://www.statsf1.com/en/fritz-d-orey.aspx Luokka:Brasilialaiset Formula 1 -kuljettajat Luokka:Vuonna 1938 syntyneet Luokka:Vuonna 2020 kuolleet
Novem

Novem on kahden pelaajan taktiikkapeli, jossa tavoitteena on kerätä enemmän pisteitä kuin vastustaja. Novemia on verrattu shakkiin pelattavuudeltaan ja pelitunnelmaltaan.Yhteishyva.fi – Aikuisten pelit Novem-lautapelejä valmistaa suomalainen Tactic Games Oy Tactic-tuotemerkin alla. == Pelin kulku == Pelilaudalla on numerolaattoja kolmessa pysty- ja vaakarivissä; toinen pelaajista pelaa pystyriveillä ja toinen vaakariveillä. Molemmat valitsevat yhden rivin – toistensa valinnasta tietämättä – ja lopuksi hyökkäävä pelaaja ottaa itselleen laatan siitä ruudusta, jossa valittu pysty- ja vaakarivi leikkaavat. Nyt hyökkäysvuoro siirtyy toiselle pelaajalle, ja niin edelleen. Kun peli on päättynyt, se kumman laatoissa on korkeampi yhteissumma, kerää suuremman pistesaaliin ja voittaa. == Lähteet == == Aiheesta muualla == * Novem-säännöt Tacticin verkkosivuilla * Yhteishyvän "Lupaavimmat lautapelit testissä" Luokka:Strategialautapelit Luokka:Tactic
Valkonaamapöllönen

Valkonaamapöllönen (Ptilopsis leucotis, syn. Otus leucotis) on naamapöllösten sukuun kuuluva lintu. Sen levinneisyys kattaa Saharan ja Päiväntasaajan väliin jäävän Afrikan. Laji katsottiin aikaisemmin kuuluvaksi samaan Otus leucotis -lajiin kirjonaamapöllösen (P. granti) kanssa, mutta molekyylibiologisten tutkimusten perusteella sen katsotaan nykyään muodostavan oman lajinsa. ==Lähteet== Luokka:Pöllöt
Raimo Piirainen

Raimo Olavi Piirainen (s. 22. joulukuuta 1952 Kajaani) on suomalainen SDP:n poliitikko ja entinen kansanedustaja. Hän nousi kansanedustajaksi varasijalta, kun Liisa Jaakonsaari valittiin Euroopan parlamenttiin vuoden 2009 europarlamenttivaaleissa. Piirainen on ollut Kajaanin kaupunginvaltuuston jäsen vuodesta 1993 ja Kainuun maakuntavaltuuston jäsen vuodesta 2001. Vuoden 2011 eduskuntavaaleissa Piirainen valittiin kansanedustajaksi yhteensä 4 187 äänellä. Vuoden 2015 eduskuntavaaleissa SDP menetti toisen paikkansa Oulun vaalipiirissä ja Piirainen jäi varasijalle. Hän oli liikenne- ja viestintävaliokunnan sekä ympäristövaliokunnan jäsen. Vuoden 2019 eduskuntavaaleissa Piirainen palasi eduskuntaan. Marraskuussa 2022 Piirainen ilmoitti että ei ole ehdolla vuoden 2023 eduskuntavaaleissa. Piirainen työskenteli veturinkuljettajana vuosina 1978–2007, minkä jälkeen hän jäi eläkkeelle. Hän toimi pääluottamusmiehenä Veturimiesten liitossa vuosina 2001–2003. ==Lähteet== == Aiheesta muualla == * Luokka:Kansanedustajat Luokka:Oulun vaalipiiri Luokka:Suomen Sosialidemokraattisen Puolueen poliitikot Luokka:Kajaanin kaupunginvaltuutetut Luokka:Vuonna 1952 syntyneet Luokka:Elävät henkilöt Luokka:Kainuun aluevaltuutetut
Tappajan ote

Tappajan ote on Chuck Norrisin tähdittämä toiminta- ja jännityselokuva vuodelta 1988. == Juoni == Murhaetsivä Danny O'Brien jahtaa mielisairasta sarjamurhaajaa Simon Moonia ja saa hänet onnenkaupalla kiinni. Kolme vuotta myöhemmin hänen onnistuu paeta vankimielisairaalasta ja Danny aikoo saada hänet – tällä kertaa ilman onnea. ==Arvioita== Video-oppaassa vuodelta 1994 Kari Salminen pitää elokuvaa kohtuullisen kiinnostavana poliisi- ja kauhuelokuvan risteytyksenä ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * Luokka:Yhdysvaltalaiset jännityselokuvat Luokka:Yhdysvaltalaiset toimintaelokuvat Luokka:Vuoden 1988 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Cannon Groupin elokuvat
Salomo (nimi)

Salomo on heprealaisperäinen miehen etunimi, joka esiintyy myös muodossa Salomon. Nimi johtuu heprean rauhaa tarkoittavasta sanasta, ja sen on tehnyt tunnetuksi muinaisen Israelin kuningas Salomo (Salomon), Daavidin poika ja seuraaja, jonka hallituskaudesta kerrotaan Raamatun ensimmäisessä Kuningasten kirjassa. Suomessa Salomon ja Salomonin nimipäivä on 8. kesäkuuta. Vuoden 2019 loppuun mennessä nimi Salomo oli annettu 1159 henkilölle. == Tunnettuja Salomoja == * Salomo eli Salomon, Israelin kuningas 900-luvulla eaa. * Salomo Ille, Käkisalmen linnan päällikkö 1500-luvulla * Salomo Kortetniemi, lestadiolaissaarnaaja * Salomo Ojala, suomalainen jalkapalloilija * Salomo Pirilä, suomalainen maanviljelijä, virkamies ja päätoimittaja * Salomo Pulkkinen, Maalaisliiton kansanedustaja ja kirjailija * Salomo Savolainen, Sosialistisen työväen ja pienviljelijöiden eduskuntaryhmän kansanedustaja * Salomo Wuorio, koristemaalari, maalausliikkeen johtaja ja teollisuusneuvos. == Salomo taiteilijanimenä == * Salomo, oik. Atte Valontaival, suomalainen reggaeartisti. ==Kuvitteellisia Salomoja== * Salomo, ilkeä kitupiikki muutamissa Mikki Hiiri -sarjakuvissa == Lähteet == Luokka:Etunimet
Elliott Sober

Elliott Sober yhdysvaltalainen filosofi, joka toimii Hans Reichenbach -oppituolin professorina ja William F. Vilas -oppituolin tutkijaprofessorina Wisconsin-Madisonin yliopiston filosofian laitoksella. Sober tunnetaan töistään biologian filosofian ja yleisen tieteenfilosofian aloilla. Sober väitteli filosofian tohtoriksi Harvardin yliopistosta Hilary Putnamin oppilaana. Sober opetti vuoden ajan Stanfordin yliopistossa, ja hän on ollut toistuvasti vierailevana professorina London School of Economicsissa. Soberin työt ovat saaneet Putnamin lisäksi vaikutteita biologi Richard Lewontinilta, ja hän on työskennellyt yhdessä biologi David Sloan Wilsonin kanssa. Eräs Soberin tutkimusalueita on ollut tieteellisten teorioiden välillä valitseminen ja tähän liittyen yksinkertaisuuden tai säästäväisyyden ajatus (vrt. Occamin partaveitsi). Biologian filosofiassa Sober on ollut voimakas älykkään suunnittelun ajatuksen vastustaja. Filosofian lisäksi Sober on kirjoittanut myös sosiaalipsykologiasta. == Teoksia == * Simplicity, Oxford University Press, 1975. * Conceptual Issues in Evolutionary Biology: An Anthology (toim.), Bradford/MIT Press, 1984; 2. painos 1993. * The Nature of Selection: Evolutionary Theory in Philosophical Focus, Bradford/MIT Press, 1984; 2nd edition, University of Chicago Press, 1993. * Reconstructing the Past: Parsimony, Evolution, and Inference, Bradford/MIT Press, 1988. * Core Questions in Philosophy: A Text with Readings, Macmillan, 1990; 2. painos, Prentice Hall, 1995; 3. painos, 2000; 4. painos, 2005; 5. painos, 2008. * Reconstructing Marxism: Essays on Explanation and the Theory of History (yhdessä Erik Wrightin ja Andrew Levinen kanssa), Verso Press, 1992. * Philosophy of Biology, Westview Press (in UK: Oxford University Press), 1993; 2. painos, 1999. * From a Biological Point of View: Essays in Evolutionary Philosophy, Cambridge University Press, 1994. * Unto Others: The Evolution and Psychology of Unselfish Behavior (yhdessä David S. Wilsonin kanssa), Harvard University Press, 1998. * Adaptationism and Optimality (toim. yhdessä Steven Orzackin kanssa), Cambridge University Press, 2001. * Evidence and Evolution, Cambridge University Press, 2008. == Aiheesta muualla == * Elliott Sober, Wisconsinin yliopisto, Madison Luokka:Analyyttiset filosofit Luokka:Tieteenfilosofit Luokka:Yhdysvaltalaiset filosofit Luokka:Syntymävuosi puuttuu Luokka:Elävät henkilöt
Live

Live voi tarkoittaa seuraavia asioita: == Peruskäsitteitä == * Live Aid * Live 8 * Live Earth * Live!, elokuva vuodelta 2007 * live-roolipelaaminen, eloroolipeli, roolipelaamisen muoto == Media == * L!VE, lehti * Live lähetys tv:stä tai radiosta * Live with Regis and Kelly, yhdysvaltalainen talk -show * BBC Radio 5 Live, BBC:n radio-ohjelma * 938Live!, singaporelainen radiokanava * CILV-FM, kanadalainen radiokanava Ottawasta == Teknologia == * Windows Live, Microsoftin internetpalvelu * Microsoft Office Live, internetpalvelu * Bing (ent. Live Search), Microsoftin hakupalvelu * Xbox Live, Xboxin pelitila * YouTube Live, YouTube tapahtuma * Ableton Live, sekvensseri * V Live, Naverin suoratoistopalvelu == Musiikki == * Livemusiikki (Konsertti) ** Livealbumi * Live, yhdysvaltalainen rockyhtye === Albumit === * Live (AC/DC), 1992 * Live (Alice in Chains), 2000 * Live (Alwari Tuohitorvi), 2000 * Live (Blind Guardian), 2003 * Live (Dingo), 2009 * Live (Golden Earringin albumi), 1977 * Live (Iron Butterflyn albumi), 1970 * Live (Mott the Hooplen albumi), 1974 * Live (Royals), 1978 * Live (Sunny Day Real Estaten albumi), 1999 * Live (Usher), 1999 * Live (13th Floor Elevatorsin albumi), 1968 * Live! (Bob Marley & The Wailers), 1975 * Live! (Status Quon albumi), 1977 * Live! (Vinnie Moore), 2000 * Live (Blind Guardianin albumi), 2003 ==Koulutus== *Ammattiopisto Live, pääkaupunkiseudulla toimiva erityisammattioppilaitos
František Kaberle

František Kaberle (s. 8. marraskuuta 1973 Kladno, Tšekkoslovakia) on tšekkiläinen pelaajauransa lopettanut jääkiekkoilija, joka pelasi puolustajana. Hän voitti urallaan Stanley Cupin ja viisi maailmanmestaruutta. ==Ura== Kaberle pelasi ensimmäiset aikuisten pelinsä kaudella 1991–1992 kotikaupunkinsa joukkueessa, HC Kladnossa. Hän pelasi vuodet 1995–1999 Ruotsissa, Elitserien-joukkue MoDossa. Kaberle voitti MoDossa hopeaa vuonna 1999 ja hänet valittiin kauden herrasmiespelaajaksi. Kesällä 1999 Los Angeles Kings varasi Kaberlen kolmannella kierroksella. Kaberle siirtyi heti seuraavaksi kaudeksi Kingsin organisaation, mutta hänet kaupattiin loppukaudesta Atlanta Thrashersiin, jossa hän pelasi kevääseen 2004 saakka. NHL:n työsulkukaudella 2004–2005 Kaberle pelasi suurimman osan kaudestaan HC Kladnossa, mutta hän palasikin loppukaudella MoDoon. Kaberle siirtyi seuraavaksi kaudeksi Carolina Hurricanesiin. Kaudella 2005–2006 hän teki yhden kauden piste-ennätyksensä tehdessään 77 ottelussa tehot 6+38=44 ja voitti samalla kaudella myös Stanley Cupin, jonka hän ratkaisi seitsemännessä finaalissa 2–0-osumallaan. Kaberle pelasi NHL:ssä kaikkiaan 523 runkosarjaottelua, joissa teki tehot 29+164=193. Pudotuspelejä kertyi 32 joissa syntyi tehot 4+10=14. Hän palasi elokuussa kotikaupunkiinsa Kladnoon edustamaan kasvattajaseuraansa HC Kladnoa. Kaudella 2010–2011 Kaberle pelasi HC Pardubicessa ja seuraavaksi kaudeksi hän siirtyi HC Plzeňiin, jossa päätti uransa 2012. ==Muuta== Kaberlen isä František Kaberle Sr. on entinen maajoukkuetason jääkiekkoilija. Kaberlen veli Tomáš Kaberle on pitkän uran NHL:ssä tehnyt puolustaja. František voitti Tšekkoslovakian maajoukkueessa alle 20-vuotiaiden MM-pronssia vuonna 1993 ja alle 18-vuotiaiden EM-kultaa vuonna 1991. ==Aiheesta muualla== * * Luokka:Tšekkiläiset jääkiekkoilijat Luokka:Tšekkiläiset olympiamitalistit Luokka:Los Angeles Kingsin varaamat pelaajat Luokka:Jääkiekon maailmanmestarit Luokka:Vuonna 1973 syntyneet Luokka:Elävät henkilöt
Medaljonki

Medaljonki on pyöreä tai soikea koteloriipus, jossa pidetään pientä valokuvaa tai muuta muistoesinettä. ==Muita merkityksiä== Medaljongiksi kutsutaan myös muita pyöreitä tai soikeita koristeaiheita, kuten tietynlaista tapettikuviota, pyöreää tai soikeaa maalausta tai kohokuvaaKielitoimiston sanakirja. Viitattu 4.12.2017. sekä huonekalumuotoilussa tuolin selkänojan pyöristettyä tai soikion muotoista puukehystä muun muassa Hepplewhite-tyylissä ja ruusumedaljonkiempireksi kutsutussa tyylissä. Ruoanlaitossa medaljonki on lihasta tai kalasta leikattu ja muotoiltu soikea pihvi tai muu annospala, esim. lohimedaljonki, vasikanmedaljonki. == Lähteet == == Aiheesta muualla == Luokka:Korujen alalajit
Zombi (videopeli)

Zombi on Ubisoftin vuonna 1986 julkaisema toimintaseikkailupeli, jossa zombit ovat heränneet viruksen aiheuttamina eloon. Kourallinen eloonjääneitä yrittää tuhota viruksen. == Aiheesta muualla == * Luokka:Vuoden 1986 videopelit Luokka:Toimintaseikkailupelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:DOS-pelit Luokka:ZX Spectrum -pelit
Neil Harris

Neil Harris (s. 12. heinäkuuta 1977 Orsett, Essex, Englanti, Britannia) on englantilainen jalkapallovalmentaja. Hän valmentaa Englannin mestaruussarjassa pelaavaa Millwallia, jota edusti aiemmin pitkään pelaajana. Hän oli pelipaikaltaan hyökkääjä. == Ura pelaajana == Millwall hankki Harrisin maaliskuussa 1998 Football Leaguen ulkopuolisesta Cambridge Citystä 30 000 punnan siirtosummalla. Cambridgessä hän oli aloittanut vuonna 1996 ja pelannut sitä ennen muun muassa Maldon Townissa. Harris edusti Millwallia Englannin toiseksi ja kolmanneksi korkeimmilla sarjatasoilla. Hän oli kaudella 2000–2001 silloisen 2. divisioonan (myöhemmältä nimeltään ykkösliiga) paras maalintekijä. Millwall voitti tuolla kaudella sarjansa ja nousi näin 1. divisioonaan (myöhemmältä nimeltään mestaruussarja). Vuonna 2004 joukkue ylsi FA Cupin loppuotteluun Manchester Unitedia vastaan. Harris pelasi Unitedin voittoon päättyneessä ottelussa 75 minuuttia. Harris oli joulukuussa 2004 muutaman ottelun ajan lainalla Cardiff Cityssä ennen siirtoa Nottingham Forestiin tammikuussa 2005. Nottingham putosi kauden päätteeksi ykkösliigaan. Harris oli kauden 2005–2006 pääosin lainalla toisessa ykkösliigaseurassa Gillinghamissa. Hänen maalimääränsä laskivat näinä vuosina huomattavasti. Hän aloitti kauden 2006–2007 Nottinghamissa, mutta palasi kesken kauden pysyvällä siirrolla Millwalliin, joka sekin pelasi tuolloin ykkösliigassa pudottuaan mestaruussarjasta edellisvuonna. Tammikuussa 2009 Harris ohitti Teddy Sheringhamin Millwallin kaikkien aikojen maalintekijänä 112:nnella osumallaan kaikki kilpailut mukaan lukien. Yhteensä hän teki seuralle 138 maalia vuosina 1998–2004 ja 2007–2011. Hän lopetti pelaajauransa vuonna 2013 edustettuaan kaksi viimeistä kauttaan poikavuosien suosikkijoukkuettaan Southend Unitedia kakkosliigassa. Jälkimmäisellä kaudella polvivamma rajoitti hänen ottelumääränsä kymmeneen. == Ura valmentajana == Harris palkattiin Millwallin valmennusryhmään heinäkuussa 2013, kuukausi lopettamisilmoituksensa jälkeen, ja joulukuusta 2013 tammikuuhun 2014 hän toimi kolmen ottelun ajan seuran väliaikaisena päävalmentajana Steve Lomasin irtisanomisen jälkeen. Maaliskuussa 2015 hänestä tuli uudelleen seuran vastuuvalmentaja, aluksi väliaikaisratkaisuna Ian Hollowayn irtisanomisen jälkeen. Kuukausi myöhemmin hänet vakinaistettiin. Millwall putosi vuonna 2015 ykkösliigaan, mutta palasi kaksi vuotta myöhemmin mestaruussarjaan nousukarsinnan kautta, voitettuaan nousufinaalissa Bradford Cityn. Joukkue oli yltänyt nousufinaaliin myös vuotta aiemmin, Harrisin ensimmäisellä täydellä kaudella vakinaisena päävalmentajana, mutta hävisi silloin Barnsleylle. == Yksityiselämä == Harris on naimisissa ja hänellä on kolme lasta, poika ja kaksi tytärtä. Harris sairasti kivessyövän 23–24-vuotiaana. Tauti havaittiin aikaisessa vaiheessa kevätkesällä 2001 ja hän pelasi ensimmäisen ottelunsa toipumisensa jälkeen jo saman vuoden syksyllä. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1977 syntyneet Luokka:Elävät henkilöt
Heikki Hiekkala

Heikki ”Hissu” (”Hessu”) Hiekkala (18. elokuuta 1952 – 24. syyskuuta 1986Kuolinilmoitus, Helsingin Sanomat 5.10.1986, s. A 4) oli suomalainen (lähtöisin Mikkelistä) kosketinsoittaja. Hän aloitti 1960-luvun lopulla Ferris-yhtyeessä, mutta yhtye hajosi Hiekkalan ja Dave Lindholmin musikaalisten erimielisyyksien takia, koska he eivät pitäneet toistensa sävellyksistä. Seuraavaksi oli vuorossa Orfeus, jossa olivat mukana myös Janne Ödner, Klaus Stolt ja Zape Leppänen. Orfeuksen hajottua 1974 Hiekkala siirtyi Pen Leehen, jonka jälkeen oli vielä vuorossa Kalevala, Kojon yhtye, Helsingfors Cafe Duo (yhdessä Calle Lindholmin kanssa) sekä Remu Aaltosen yhtye Remu & All-Stars. Edellisten lisäksi Hiekkala teki myös paljon studiokeikkoja. Lisäksi hän soitti sähköpianoa Madame Georgen albumilla What’s Happening?!!. Lido Salonen kertoo Hiekkalan kuolemasta elämäkerrassaan Elämä jota en olisi halunnut elää (2001). Salosen mukaan Hiekkala teki itsemurhan. == Lähteet == Luokka:Suomalaiset kosketinsoittajat Luokka:Vuonna 1952 syntyneet Luokka:Vuonna 1986 kuolleet
Full Auto

Full Auto on Segan tuottama ajopeli Xbox 360:lle. Peli julkaistiin vuonna 2006. Pelissä ajetaan kilpaa autoilla ja ammutaan toisia autoja autoon kiinnitetyillä aseilla. Pelille on tehty myös jatko-osa, Full Auto 2: Battlelines. Luokka:Ajopelit Luokka:Verkkomoninpelit Luokka:Vuoden 2006 videopelit Luokka:Xbox 360 -pelit
Pietari Jääskeläinen

Pietari Osmo Jääskeläinen (s. 20. kesäkuuta 1947 Hankasalmi) on suomalainen poliitikko. Hän on toiminut perussuomalaisten kansanedustajana vuosina 2009–2015 ja on ollut myös Vantaan kaupunginvaltuutettu. Jääskeläinen siirtyi sinisten joukossa oltuaan takaisin perussuomalaisiin vuoden 2021 maaliskuussa, mutta hän erosi uudelleen perussuomalaisista vähän myöhemmin. == Tausta == Jääskeläisen vanhemmat ovat teologian tohtori, kirkkoherra Juhani Jääskeläinen ja talousopettaja, ruustinna Linnea Jääskeläinen (o.s. Kalke). Jääskeläinen on koulutukseltaan valtiotieteiden maisteri. Hän on työskennellyt runsaan kymmenen vuoden ajan valtionhallinnon tehtävissä muun muassa sisäministeriössä ja on nykyään eläkkeellä. == Poliittinen ura == Jääskeläinen oli vihreiden ehdokkaana muun muassa europarlamenttivaaleissa 1999, jolloin hän sai 600 ääntä mutta ei noussut parlamenttiin. Jääskeläinen sai perussuomalaisten ehdokkaana vuoden 2007 eduskuntavaaleissa 796 ääntä. Hän nousi eduskuntaan varasijalta Timo Soinin siirryttyä Euroopan parlamenttiin heinäkuussa 2009. Eduskuntavaaleissa 2011 Jääskeläinen uusi kansanedustajan paikkansa. Vaalikaudella 2011–2015 hän oli eduskunnan suuren valiokunnan jäsen ja toimi perussuomalaisten valiokuntavastaavana EU-asioissa. Eduskuntavaaleissa 2015 hän jäi valitsematta uudelleen. Jääskeläinen oli sinisen tulevaisuuden ehdokkaana eduskuntavaaleissa 2019. Kunnallisvaaleissa 2008 Jääskeläinen oli 976 äänellään perussuomalaisten ääniharava Vantaalla. Hän uusi valtuustopaikkansa perussuomalaisten ehdokkaana vuosien 2012 ja 2017 kuntavaaleissa. Jääskeläinen hyväksyttiin ennen kesän 2021 kuntavaaleja takaisin perussuomalaisten jäseneksi hänen erottuaan sinisistä. Pian Jääskeläinen kuitenkin erosi perussuomalaisista uudelleen, koska häntä ei huolittu Vantaan perussuomalaisten kuntavaaliehdokkaaksi. Lopulta Jääskeläinen osallistui vuoden 2021 kuntavaaleihin kristillisdemokraattien ehdokkaana. Vuoden 2023 eduskuntavaaleissa Jääskeläinen oli ehdolla keskustan listalla. Hän sai 219 ääntä eikä tullut valituksi. Jääskeläistä pidetään eduskuntaan valituista kansanedustajista useiten puoluetta vaihtaneena kansanedustajana ja poliitikkona. == Lähteet == == Aiheesta muualla == * Pietari Jääskeläisen verkkosivusto * Luokka:Kansanedustajat Luokka:Vantaan kaupunginvaltuutetut Luokka:Perussuomalaiset poliitikot Luokka:Korjausliikkeen poliitikot Luokka:Suomen Kristillisdemokraattien poliitikot Luokka:Uudenmaan vaalipiiri Luokka:Vuonna 1947 syntyneet Luokka:Elävät henkilöt
Mimmi Sandén

Mimmi Sandén (s. 25. joulukuuta 1995 Tukholma, Ruotsi) on ruotsalainen laulaja. Hänellä on kaksi isosiskoa, jotka ovat laulajat Molly Sandén ja Frida Sandén. Sandén edusti Ruotsia vuoden 2009 Lasten Eurovision laulukilpailussa kappaleella ”Du”, joka sijoittui kuudenneksi 68 pisteellä. Kaksi ja puoli vuotta aiemmin, keväällä 2007, hän sijoittui toiseksi TV4:n Talang- kykyjenetsintäohjelmassa (Ruotsin versio Got Talent -ohjelmaformaatista). Samana vuonna hän alkoi esiintyä saman kanavan Mimmi & Mojje -lastenohjelmasarjassa yhdessä Morgan ”Mojje” Johanssonin kanssa. == Lähteet == Luokka:Ruotsalaiset laulajat Luokka:Vuonna 1995 syntyneet Luokka:Elävät henkilöt
Molly Sandén

Molly My Marianne Sandén (s. 3. heinäkuuta 1992 Tukholma) on ruotsalainen laulaja. Hänellä on kaksi pikkusiskoa, laulajat Frida Sandén ja Mimmi Sandén. Sandén edusti Ruotsia vuoden 2006 Lasten Eurovision laulukilpailussa kappaleella ”Det finaste någon kan få”, joka sijoittui kilpailun kolmanneksi pistemäärällä 116. Sandénin esikoisalbumi, popmusiikista koostuva Samma himmel julkaistiin vuonna 2009. Albumi nousi korkeimmillaan Sverigetopplistanin, Ruotsin albumilistan, sijalle 16. Aiemmin samana vuonna julkaistu singlekappale ”Så vill stjärnorna”, jolla hän osallistui Melodifestivaleniin, sijoittui singlelistalla korkeimmillaan sijalle 11. Sandén osallistui vuonna 2010 TV4:n Let's Dance -tanssiohjelmaan, parinaan Jonathan Näslund. Hän ja Näslund sijoittuivat kilpailussa neljänneksi. Sanden seurusteli ruotsalaisen laulajan Eric Saaden kanssa. Molly Sandénin laulama kappale "Husavik" elokuvasta Eurovision Song Contest: The Story of Fire Saga oli ehdolla vuoden 2021 Oscar-gaalassa Parhaan laulun Oscar-palkinnon saajaksi. == Lähteet == == Aiheesta muualla == *Molly Sandénin verkkosivut Luokka:Ruotsalaiset laulajat Luokka:Vuonna 1992 syntyneet Luokka:Elävät henkilöt
Timothy L. Kopra

Timothy "Tim" Lennart Kopra (s. 9. huhtikuuta 1963 Austin, Texas, Yhdysvallat) on yhdysvaltalainen astronautti ja Yhdysvaltain maavoimien eversti. Hän palveli 3. panssaridivisioonan mukana Persianlahden sodassa. NASA:n palvelukseen hän siirtyi vuonna 1998 ja tuli valituksi astronauttikoulutukseen kaksi vuotta myöhemmin. Hänet valittiin lentoinsinööriksi Kansainvälisen avaruusaseman Retkikunta 20:n toiseen osaan. Kopran isoäiti on kotoisin Helsingistä. Kopran suku on kotoisin Karjalan Valkjärveltä, josta Timothy Kopran isoisä Antti lähti 1910 Amerikkaan. Timothyn isä tohtori Lennart Kopra puhui vielä sujuvasti suomea, mutta kielitaito ei periytynyt hänen pojalleen. Kopra on kuitenkin sanonut olevansa ylpeä suomalaisista juuristaan ja on vieraillut Suomessa kerran sukunsa yhteisessä tapaamisessa. Kopra on naimisissa kentuckylaisen Dawn Kaye Lehmanin kanssa. Heillä on kaksi lasta. Kopra pääsi onnistuneesti lähtemään avaruuteen 16. heinäkuuta 2009 avaruussukkula Endeavourin lennolla STS-127, kun lentoa oli sitä ennen siirretty viidesti teknisten ongelmien ja sään vuoksi. Kopra osallistui 18. heinäkuuta ensimmäiselle avaruuskävelylleen, joka kesti viisi ja puoli tuntia. Hänellä oli avaruuslennollaan mukanaan suomalainen muistoesine, Kalevala- mitali, joka kuuluu Rahapajan lyömään Sydämeltään suomalainen -mitalisarjaan. Kopra soitti avaruudesta videopuhelun presidentti Tarja Haloselle Kultarantaan 3. elokuuta 2009. Kopra palasi maahan avaruussukkula Discoveryn mukana 12. syyskuuta 2009 lennolla STS-128 Nicole Stottin korvatessa hänet avaruusasemalla. Kopran oli tarkoitus lentää avaruuteen uudestaan NASAn avaruussukkulalennolla STS-133 helmikuussa 2011,NASA: NASA Assigns Crew for Final Scheduled Space Shuttle Mission Viitattu 30. syyskuuta 2009 http://spaceflightnow.com/shuttle/sts133/fdf/133windows.html mutta hän loukkaantui polkupyöräonnettomuudessa 15. tammikuuta 2011 ja hänen tilalleen lennolle valittiin toinen astronautti, Stephen Bowen. Kopra uskoo myös miehitetyn Mars-lennon toteutuvan tekniikan kehityttyä riittävästi."Sisunautti" haaveilee uudesta Suomen-matkasta mtv3.fi 1.11.2009. Viitattu 1.11.2009. Kopra lensi Tim Peaken ja Juri Malentšenkon kanssa Sojuzilla Kansainväliselle avaruusasemalle 15. joulukuuta 2015 ja palasi takaisin maahan 18. kesäkuuta 2016. == Lähteet == == Aiheesta muualla== * Timothy L. Kopran NASAn elämäkerta * Timothy Kopran haastattelu ennen avaruuslentoa * Kolmannen polven amerikansiirtolainen * Sisunautti ei pääse vielä avaruuteen * Spacefacts biography of Timothy L. Kopra * Ylen Elävä arkisto: Sisunautti soitti Haloselle (3.8.2009) Luokka:Yhdysvaltalaiset avaruuslentäjät Luokka:Amerikansuomalaiset henkilöt Luokka:Vuonna 1963 syntyneet Luokka:Elävät henkilöt
Puolalainen keittiö

Puolalainen keittiö on tyypiltään itäeurooppalainen ja perinteinen. Se on saanut vaikutteita sekä naapurimaidensa että juutalaisesta ruokatraditiosta vuosisatojen kuluessa. Puola on myös maantieteellisesti suuri maa, joten ruokaperinteet vaihtelevat jonkin verran eri puolilla maata. Puolalaiseen ateriaan kuuluu erottamattomana osana keitto. Tunnetuimmat ovat żurek eli hapanjauhokeitto, kermainen sienikeitto, kanasta tai naudanlihasta tehty lihaliemi, flaki eli lehmänmahakeitto ja tomaattikeitto. Joidenkin keittojen kanssa tarjotaan kotonatehtyä täytettyä pastaa tai keitettyä perunaa. Kylminä alkupaloina syödään hyytelöityä kalaa tai lihaa, lihaleikkeleitä, kotitekoista maksapasteijaa, silliä, savustettua ankeriasta, täytettyjä kananmunia, juuresraasteita, tomaattia, kurkkua ja majoneesisalaatteja. Lämpimänä alkupalana tarjotaan omenan ja sipulin kanssa paistettua kananmaksaa tai lihalla täytettyä kotitekoista pastaa. Pääruokana syödään lihaa; kanaa, kalkkunaa, possua, lammasta tai nautaa. Juhlaruokana tarjotaan omenoilla täytettyä, paistettua ankkaa karpalohyytelön kanssa. Kalaruokiin kuuluvat paistetut lohi, turska, kuha ja taimen. Kalaruokia tarjotaan erityisesti paaston aikaan. Talviaikaan kuuluu bigos, pitkään uunissa haudutettu kaalipata, jossa on myös makkaraa, naudan ja sianlihaa, sipulia ja sieniä. Jouluaaton ruokapöytään kuuluu hyytelöity karppi. Pääruoan kanssa tarjotaan keitettyjä perunoita, riisiä, tattaria, hapankaalia ja erilaisia taikinasta tehtyjä makaroninkaltaisia lisäkkeitä. Ruoan kanssa tarjotaan myös tummaa ja vaaleaa leipää sekä voita. Ruoan mausteina käytetään suolaa, maustepippuria, meiramia, tilliä, persiljaa ja piparjuurta, sitruunaa ja etikkaa. Jälkiruokana on jäätelöä, hedelmäsalaattia, Szarlotka-omenaleivosta, täytekakkuja, joissa on paksut kerrokset vanukkaita ja hyytelöitä. Myös mansikoilla tai mustikoilla täytettyä makeaa pastaa tarjotaan sokerin kanssa jälkiruoaksi. Pullataikinasta tehty leivonnainen, jossa on täytteenä unikonsiemenistä tehtyä massaa tarjotaan juhlaleivonnaisena. Ruokajuomana tarjotaan viiniä, vettä, teetä tai vahvempia alkoholijuomia. Ruoka on aina kauniisti katettu ja pöytä koristeltu. Kukat, pellavainen valkoinen tai käsin kirjottu pöytäliina ja kankaiset servietit kuuluvat kattaukseen. Puolassa tee haudutetaan usein teelehdistä ja tarjotaan sokerin ja joskus myös sitruunan kera. Kahvi turkkilaiseen tapaan tehdään perinteisesti laittamalla jauhettu kahvi lasin pohjalle, sitten lisäämällä keitetty vesi, sokeri ja kerma. Tämän jälkeen sekoitetaan, annetaan laskeutua ja juodaan. ==Aiheesta muualla== * Puolalainen ruokakulttuuri *
Jeppis (täsmennyssivu)

Jeppis voi tarkoittaa seuraavia asioita: * Pietarsaari, kaupunki Suomessa * Jeppis FBC, pietarsaarelainen salibandyseura * Jeppis Hockey, pietarsaarelainen jääkiekkoseura
Klubi-36

Klubi-36 on vuonna 1992 perustettu iisalmelainen tyttöjen ja naisten jalkapalloseura. == Seuran historia == Klubi-36 r.y. sai alkunsa vuonna 1992, jolloin 1980-luvulla miesten jalkapalloseuraksi perustettu ja toiminnaltaan hiipunut seura herätettiin uudelleen henkiin Pertti Kalantin toimesta edistämään naisten ja tyttöjen jalkapalloharrastusta Iisalmessa. 1990-luvun puolenvälin jälkeen seurassa pelaavien naisten ja tyttöjen määrä on noussut. Seura on lisännyt toimintaa useissa ikäluokissa, ja nuorimmat pelaajat ovat nykyisin iältään 5-vuotiaita. Vanhimmat pelaajat pelaavat edustusjoukkueessa. Seuran tavoitteena on kasvattaa harrastajien määrä lähelle 150 pelaajaa. Ikäluokan 1981–82 tytöt pelasivat 1998 B-tyttöjen SM-sarjaa. Kaudella 2009 B-tytöt pelasivat uudelleen SM-sarjassa. Seuran puheenjohtaja on Virpi Murtola. == Menestyneitä pelaajia == Seuran C15-ikäluokan mestari Saara Winter on menestynyt yksilösuorituksissa, ja hän on tehnyt kuljetus–laukauksen sekä pituuspotkun ennätysten valtakunnallisissa taitokisoissa. Klubi-36:n kasvateista Ella Vanhanen, Emilia Iskanius, Erika Winter ja Tiia Savolainen ovat edustaneet kaudella 2015 Suomea maajoukkueissa. == Turnaus == Seura järjestää Säästöpankki Optia Girls'Cup -nimisen jalkapalloturnauksen. Ensimmäinen Klubi-36:n järjestämä turnaus pelattiin kesäkuussa 1997 nimellä RCollection. Siitä lähtien tapahtuma on järjestetty joka vuosi kesäkuussa ennen juhannusta. == Lähteet == ==Aiheesta muualla== * Kotisivut Luokka:Suomalaiset jalkapalloseurat Luokka:Iisalmelaiset urheiluseurat Luokka:Vuonna 1992 perustetut urheiluseurat
Asterix ja suuri merimatka

Asterix ja suuri merimatka () on Asterix seikkailee -sarjan 22. osa, joka on julkaistu vuonna 1975 Ranskassa, ja 1976 Suomessa. Tarinan on käsikirjoittanut René Goscinny, ja piirtänyt Albert Uderzo. == Juoni == Amaryllixilta on loppunut tuoreet kalat, ja hän on tarjonnut kyläläisille pilaantunutta kalaa. Kylässä alkaa suuri joukkotappelu siitä, onko Amaryllixin kalat tuoreita vai eivät. Myöhemmin Akvavitix, kylän tietäjä, tulee paikalle kertomaan, että tarvitsee melko tuoretta kalaa taikajuomaansa varten. Asterix ja Obelix lähtevät matkaan Senilixin vanhalla kalastusaluksella. Asterix ja Obelix alkavat riidellä, kun Obelix heitti verkon ilman köyttä veteen. Myrsky alkaa yltymään, ja aurinko laskee. Aamulla Asterix ja Obelix heräävät nälkäisinä ja huomaavat vähän matkan päässä heille tutuksi tulleen merirosvo punaparran laivan. Kapteenilla sattuu olemaan syntymäpäivä, joten Asterix jättää laivalle pienen makkaralimpun ja ottaa itselleen ja Obelixille suurimman osan ruoasta. Yltyy toinen myrsky, ja he joutuvat jo kituuttamaan viipaloimalla yhtä omenan palaa monen päivän ajan. Obelix sekoaa ja kävelee pois veneestä luullen vedessä olevan villisikoja. He ajautuvat myöhemmin rantaan ja luulevat tulleensa kotirannikolle, mutta myöhemmin käy ilmi, että he ovatkin joutuneet tuntemattomaan maahan. Tarinasta on selvästi pääteltävissä, että kyseessä on Pohjois-Amerikka. Intiaanit hyökkäävät Asterixin kimppuun ja kaappaavat hänet. Obelix alkaa etsiä Asterixia, kunnes toinen intiaani törmää häneen. Obelix kolkkaa intiaanin, lähtee etsimään Asterixia ja saapuu intiaanien kylään. Obelix tainnuttaa loputkin intiaanit ja vapauttaa Asterixin. Asterix ja Obelix alkavat keskustella intiaanien kanssa elekielellä, koska he eivät ymmärrä toistensa puhetta. Yöllä Asterix ja Obelix lähtevät melomaan intiaanien kanootilla ja menevät myöhemmin rannikolle korkean kivikasan päälle tulisoihtu kädessä näyttämään merkkiä, jotta joku tulisi pelastamaan heidät. Tanskalaiset viikingit saapuvat paikalle. Näidenkin kanssa Asterix ja Obelix yrittävät keskustella elekielellä, mutta viikingit eivät ymmärrä sitä. Lopuksi eräs viikinki ymmärsi, ja he lähtevät seilaamaan arktiselle alueelle viikinkien kanssa. Asterix ja Obelix jäävät juhliin hetkeksi, kunnes lähtevät takaisin kotiin suuren kalansaaliin kanssa, ja tarina loppuu tavalliseen tapaan ruokajuhliin. == Muilla kielillä == * Katalaani: La gran travessia * Hollanti : De grote oversteek * Saksa: Die große Überfahrt * Kreikka: Το μεγάλο ταξίδι * Italia: Asterix in America * Norja: Asterix oppdager Amerika * Puola: Wielka przeprawa * Portugali: A grande Travessia * Venäjä: Астерикс и Великих Переправа * Serbia: Астерикс и велика пловидба * Espanja: La Gran Travesía * Ruotsi: Resan över Atlanten * Turkki: Asteriks Amerikada == Viittaukset Pohjois-Amerikkaan == * Asterix pitää merkkisoihtua samalla tavalla kuin vapaudenpatsas. * Intiaani, jonka Obelix tyrmäsi, näkee tähtiä samalla tavoin kuin ne ovat Yhdysvaltain lipussa. ==Aiheesta muualla== * Suomessa julkaistut Asterixit Luokka:Asterix seikkailee -sarjakuva-albumit Luokka:Vuoden 1975 kirjat